
Program sufinancira Fond za zaštitu okoliša i energetsku učinkovitost

PRAVILNIK
za provedbu Programa
povećanja energetske učinkovitosti u obiteljskim kućama
„Topli dom“
Oriovac, srpanj 2014.
Na temelju članka 47. Statuta Općine Oriovac (Službeni vjesnik Brodsko-posavske županije 10/09 i 7/13)) i Odluke Fonda za zaštitu okoliša i energetske učinkovitosti o  odabiru korisnika sredstava Fonda o neposrednom sufinanciranju Programa povećanja energetske učinkovitosti u obiteljskim kućama „Topli dom“ , Klasa: 310-34/14-06/1195 Ur.broj: 563-04-1/216-14-3 od 27.lipnja 2014.godine , općinski načelnik općine Oriovac  donosi
PRAVILNIK
za provedbu programa
Povećanja energetske učinkovitosti u obiteljskim kućama
Članak 1.
PREDMET PRAVILNIKA
Ovim pravilnikom određuju se kriteriji i postupak prema kojemu će općina Oriovac (u tekstu: Provoditelj natječaja) i Fond za zaštitu okoliša i energetsku učinkovitost nepovratnim novčanim sredstvima subvencionirati provedbu Programa povećanja energetske učinkovitosti u obiteljskim kućama “Topli dom“  tijekom 2014. godine (u tekstu: Projekt EnU).
Članak 2.
PRAVO NA KORIŠTENJE SUFINANCIRANJA
Pravo na korištenje nepovratnih novčanih sredstava (u tekstu:sufinanciranje) Provoditelja natječaja i Fonda za zaštitu okoliša i energetsku učinkovitost može ostvariti fizička osoba na obiteljskoj kući u osobnom vlasništvu ili u vlasništvu člana/članova njene uže obitelji (u tekstu: podnositelj prijave). Prebivalište podnositelja prijave mora biti na adresi predmetne obiteljske kuće na kojoj se planiraju mjere povećanja energetske učinkovitosti, a koja se nalazi na području Provoditelja natječaja. 
Obiteljska kuća (u tekstu: kućanstvo)u smislu ovog Pravilnika je stambena kuća koja:
· ima najmanje 50% bruto podne površine namijenjeno za stanovanje; 
· ima najviše dvije stambene jedinice;
· izgrađena na zasebnoj čestici ;
· građevinske bruto površine do 400 m2;
Članak 3.
PREDMET I PRIHVATLJIVI TROŠKOVI SUFINANCIRANJA
Sredstvima Provoditelja natječaja i Fonda za zaštitu okoliša i energetsku učinkovitost subvencionirati će se provedba mjera za povećanje energetske učinkovitosti kod fizičkih osoba u kućanstvima na području Provoditelja natječaja.
Subvencionirati će se provedba sljedećih mjera povećanja energetske učinkovitosti(u tekstu: mjere EnU), te izrada energetskog pregleda i energetskog certifikata obiteljske kuće nakon provedbe Projekta:
a) zamjena postojeće ugradnjom nove vanjske stolarije
b) povećanje toplinske zaštite ovojnice obiteljske kuće

c) povećanje energetske učinkovitosti sustava grijanja ugradnjom plinskih kondenzacijskih kotlova
d) povećanje energetske učinkovitosti sustava prozračivanja ugradnjom uređaja za povrat topline otpadnog zraka (rekuperatora)
Podnositelj prijave može ostvariti pravo na korištenje sufinanciranja Provoditelja natječaja za jednu, više ili sve od navedenih mjera EnU.
Provoditelj natječaja i Fond za zaštitu okoliša i energetsku učinkovitost subvencionirat će samo prihvatljive troškove mjera EnU koji su definirani ovim Pravilnikom.
Prihvatljivi trošak mjera EnU je trošak koji je nastao nakon dana objave Javnog poziva za prikupljanje ponuda jedinica lokalne i područne (regionalne) samouprave za neposredno sufinanciranje programa povećanja energetske učinkovitosti obiteljskih kuća, ali i uz uvjet provjere JLS početnih/zatečenih stanja terenskim pregledima.
Prihvatljivim  troškom  smatraju se sljedeće komponente sustava mjera EnU pod uvjetom da je za pojedine komponente mjera EnU osigurana i dokazana tehnička sukladnost, stručna sposobnost izvođača te da su osigurani koeficijenti prolaska topline sukladno minimalnim tehničkim uvjetima:

a) Zamjena postojeće ugradnjom nove vanjske stolarije
Pod zamjena postojeće ugradnjom nove vanjske stolarije podrazumijevaju se sljedeće komponente: 
· Uklanjanje stare stolarije

· Dobava i ugradnja nove stolarije

· Zidarski/ličilački popravci 

· Unutarnje i vanjske klupčice

· Zaštita od sunca
Stručna sposobnost:


Izvođač radova mora posjedovati Suglasnost za obavljanje djelatnosti građenja za skupine „I 7“ za radove na ugradnji vanjske stolarije, ili jednu od skupina „A, B, C, D, E, F, G, H“ definirane prema Pravilniku o suglasnostima za započinjanje obavljanja djelatnosti građenja (NN 43/09) koji je donesen na temelju članka 46. Zakona o arhitektonskim i inženjerskim poslovima i djelatnostima u prostornom uređenju i gradnji (NN 152/08) (u tekstu: Izvođač radova).

Tehnička sukladnost: 
Svi dijelovi vanjske stolarije (staklo, okvir, ispuna i dr.) moraju imati važeću Izjavu o svojstvima ili Izjavu o sukladnosti sukladno Zakonu o građevnim proizvodima (NN 76/13) koju osigurava proizvođač.

Izvođač radova dužan je izdati Izjavu o jamstvenom roku na izvedene radove na  rok od minimalno 2 godina.


Minimalni tehnički uvjeti:
Provedbom mjere EnU potrebno je postići jednak ili manji koeficijent prolaza topline pojedinih dijelova vanjske stolarije kako slijedi:

· U ≤1,4 za komplet i ≤1,1 za stakleni dio
Koeficijenti prolaza topline pojedinih dijelova vanjske stolarije biti će definirani Ugovorom.
b) Povećanje toplinske zaštite ovojnice obiteljske kuće
Pod povećanje toplinske zaštite ovojnice obiteljske kuće podrazumijevaju se sljedeće komponente:
 

Radovi na krovu – grupe prihvatljivih radova

· Krovni pokrov-crijep, šindra, ravni krov, zeleni krov

· Krovna konstrukcija – drvena, čelična, betonska, krovni paneli

· Toplinska izolacija

· Hidroizolacija

· Oblaganje podgleda - gips karton ploče, drvo

· Limarski radovi - opšavi, oluci

Toplinska izolacija vanjskih zidova – grupe prihvatljivih radova

· Etics fasadni sustav - komplet (toplinska izolacija, mrežica, glet masa, žbuka, boja)

· Ventilirana fasada - komplet

· Fasadni paneli - komplet

· Termo žbuka-ukoliko se postižu Fondu prihvatljive vrijednosti koef. prolaska topline „U“

· Unutarnje oblaganje zidova- gips karton ploče, drvo, žbuka

Podovi prema tlu – grupe prihvatljivih radova
· Estrih

· Toplinska izolacija

· Hidroizolacija

Ukopani dijelovi ovojnice – grupe prihvatljivih radova 

· Hidroizolacija

· Toplinska zaštita

· Unutarnje oblaganje zidova - gips karton ploče, drvo, žbuka

Podprema vanjskom prostoru – grupe prihvatljivih radova 

· Estrih

· Etics fasadni sustav-komplet (toplinska izolacija, mrežica, glet masa, žbuka, boja)

· Fasadni sustav - komplet

· Termo žbuka-ukoliko se postižu Fondu prihvatljive vrijednosti koef. prolaska topline „U“

Podprema negrijanom podrumu – grupe prihvatljivih radova

· Estrih

· Toplinska izolacija

Strop prema negrijanom tavanu – grupe prihvatljivih radova 

· Toplinska izolacija

· Oblaganje podgleda - gips karton ploče, drvo

Stručna sposobnost:

Izvođač radova mora posjedovati Suglasnost za obavljanje djelatnosti građenja za skupine „I 5“ ili „I 4“ za radove na ugradnji toplinske izolacije vanjskih zidova ili jednu od skupina „A, B, C, D, E, F, G, H“ definirane prema Pravilniku o suglasnostima za započinjanje obavljanja djelatnosti građenja (NN 43/09) koji je donesen na temelju članka 46. Zakona o arhitektonskim i inženjerskim poslovima i djelatnostima u prostornom uređenju i gradnji (NN 152/08) (u tekstu:  Izvođač radova).
Tehnička sukladnost: 
Svi dijelovi povezanog ETICS sustava moraju imati važeću Izjavu o svojstvima ili Izjavu o sukladnosti sukladno Zakonu o građevnim proizvodima (NN 76/13) koju osigurava proizvođač.
Izvođač radova dužan je izdati izjavu o jamstvenom roku na izvedene radove na  rok od minimalno 2 godine.

Minimalni tehnički uvjeti:
Provedbom mjere EnU potrebno je postići minimalno ukupni koeficijent prolaza topline:

· ≤0,20 za krov, strop i pod grijanog prostora prema vanjskom ili negrijanom prostoru (podrumu, garaži),
· ≤0,25 za vanjski zid grijanog prostora, 
≤0,25 za pod prema tlu i ukopane dijelove grijanog prostora.

Točna debljina toplinske izolacije koju je potrebno ugraditi na vanjski zid bit će definirana Ugovorom o međusobnim pravima i obvezama u svezi subvencioniranja troškova provedbe mjera povećanja energetske učinkovitosti .
c) Povećanje energetske učinkovitosti sustava grijanja ugradnjom plinskih kondenzacijskih kotlova
Pod povećanje energetske učinkovitosti sustava grijanja ugradnjom plinskih kondenzacijskih kotlova podrazumijevaju se sljedeće komponente:

· kondenzacijski kotao, oprema za automatsku regulaciju kotla, spremnici tople vode, pumpne grupe, ekspanziona posuda, ventili (zaporni, nepovratni i sigurnosni), razvod grijanja, ogrjevna tijela, automatska regulacija, pribor za postavljanje i ostala potrebna oprema za pravilno funkcioniranje cjelokupnog sustava te pripadajući građevinski radovi nužni za ugradnju prethodno navedene opreme (prodori, betoniranje postolja,…);

Tehnička sukladnost: 

Izvođač radova dužan je izdati izjavu o jamstvenom roku na izvedene radove na  rok  od minimalno 2 godine.

d) Povećanje energetske učinkovitosti sustava prozračivanja ugradnjom uređaja za povrat topline otpadnog zraka (rekuperatora)
Pod povećanje energetske učinkovitosti sustava prozračivanja ugradnjom uređaja za povrat topline otpadnog zraka (rekuperatora) podrazumijevaju se sljedeće komponente:

· Uređaj s povratom otpadne topline zraka, ostala oprema primarnog kruga [dizalica topline - A energetska klasa prema Eurovent Energy EfficiencyClassification: zrak-zrak (COP≥3,6; EER≥3,2), zrak-voda (COP≥3,2; EER≥3,1),  automatska regulacija, pribor za postavljanje], razvod kanala, usisni i strujni elementi, ostala potrebna oprema za pravilno funkcioniranje cjelokupnog sustava te pripadajući građevinski radovi nužni za ugradnju prethodno navedene opreme (prodori, betoniranje postolja,…)

Tehnička sukladnost: 

Izvođač radova dužan je izdati izjavu o jamstvenom roku na izvedene radove na  rok  od minimalno 2 godine.
Članak 4.
VISINA UDJELA SUBVENCIONIRANJA 
Ukupni troškovi opreme i ugradnje mjera za povećanje energetske učinkovitosti kod fizičkih osoba u kućanstvima Provoditelja natječaja biti će subvencionirani nepovratnim novčanim sredstvima u obliku Vrijednosnog kupona u iznosu od najviše 82,50 % ukupno prihvatljivih troškova, odnosno do najvećeg iznosa od 61.562,50 kn (uključujući zakonsku stopu PDV-a), pri čemu Fond sufinancira prihvatljive troškove u udjelu od 80%, ali ne više od 60.000,00 kn, a općina Oriovac u udjelu od 2,5%, ali ne više od 1.562,50 kn.

Članak 5.
UVJETI KOJIMA PODNOSITELJI PRIJAVA MORAJU UDOVOLJAVATI
a) punoljetne, fizičke osobe s prebivalištem na području općine Oriovac, 
b) posjeduje dokaz o vlasništvu nad izgrađenom obiteljskom kućom na kojem se planira provedba mjera EnU, pri čemu kuća ne mora biti isključivo u osobnom vlasništvu Podnositelja prijave već može biti i u vlasništvu člana/članova uže obitelji

c) ima prijavljeno prebivalište na adresi obiteljske kuće na kojoj se planira provedba mjera EnU, a koja se nalazi na području općine Oriovac; 

d) posjeduje dokaz da je kuća postojeća u smislu Zakona o gradnji (NN 153/13); 

e) obvezuje se da će savjesno i cjelovito popuniti Prijavni obrazac za podnošenje zahtjeva za sufinanciranje mjera EnU sa točnim podacima;

f) obvezuje se da će ugraditi mjeru EnU tek nakon  dana provedenog terenskog pregleda i točnosti prijavljenih početnih/zatečenih stanja obiteljskih kuća;

g) nepostojanje nepodmirenih obveza prema Republici Hrvatskoj i općini Oriovac za vlasnika i sve punoljetne članove kućanstva

Ukoliko podnositelj prijave ne zadovoljava jedan ili više od navedenih uvjeta njegova prijava automatski će se izbaciti iz daljnjeg postupka.
Članak 6.
OBAVEZNA DOKUMENTACIJA
Podnositelj prijave na Natječaj dužan je dostaviti sljedeću dokumentaciju:
a)  potpisani i cjelovito popunjeni Prijavni obrazac za podnošenje zahtjeva za       sufinanciranje mjera energetske učinkovitosti(Prilog1);

b)  presliku osobne iskaznice (obostrano) ili uvjerenje o prebivalištu za podnositelja prijave i za sve članove kućanstva,izvornik, ne stariji od 30 dana;

c)   vlasnički list ili drugi dokaz o vlasništvu zgrade, u izvorniku ili ovjerenoj preslici

d)  izjavu vlasnika ili svih vlasnika/suvlasnika predmetnog stambenog objekta da su   suglasni s provedbom prijavljenog Projekta i da će sve troškove realizacije Projekta prema Prijavnom obrascu u dijelu koji se ne financira iz sredstava za sufinanciranje Projekta snositi samostalno iz vlastitih sredstava ili iz sredstava osiguranih iz drugih izvora

e)  dokaz da je zgrada postojeća u smislu Zakona o gradnji (NN 153/13) (presliku uporabne dozvole ili presliku pravomoćne građevinske dozvole objekta ili dokaz da je građevina izgrađena prije 15. veljače 1968. g., a za objekte za koje do 1. listopada 2007. g. nije izdana građevinska dozvola, rješenje o uvjetima građenja s potvrdom konačnosti ili potvrdu glavnog projekta ili drugi akt kojim se dopušta gradnja)

f)  projektantski troškovnik ili neobvezujući ponudbeni troškovnik proizvođača/dobavljača radova sa detaljnom specifikacijom (prema uvjetima natječaja) 

g)  za zaštićene objekte potrebno je priložiti mišljenje nadležnog Konzervatorskog odjela u Slavonskom Brodu, Uprave za zaštitu kulturne baštine Ministarstva kulture Republike Hrvatske;
h)  potvrdu općine Oriovac o nepostojanju nepodmirenih obveza prema općini Oriovac za podnositelja i punoljetne članove kućanstva;

i)  potvrdu porezne uprave o nepostojanju duga prema Republici Hrvatskoj za podnositelja i punoljetne članove kućanstva.

Podnositelj prijave je dužan u roku 60 dana od zaprimanja  Odluke o utvrđivanju bodovne liste i odabiru korisnika sufinanciranja dostaviti općini Oriovac projektnu dokumentaciju koja nije opravdani trošak i to  minimalno na razini glavnog projekta sa snimkom postojećeg stanja -za rekonstrukciju postojeće zgrade potreban je glavni projekt kojim se daje tehničko rješenje zgrade u odnosu na racionalnu uporabu energije i toplinsku zaštitu, sadrži i detaljan opis i tehničke karakteristike postojećeg stanja zgrade odnosno postojećeg građevnog dijela zgrade obuhvaćenog rekonstrukcijom u odnosu na racionalnu uporabu energije i toplinsku zaštitu prije predviđenog građevinskog zahvata – Prema Tehničkom propisu o racionalnoj uporabi energije i toplinskoj zaštiti u zgradama NN 110/08, 89/09)– u protivnom gubi pravo na odobrena sredstva, a općina Oriovac je dužna u daljnjem roku od 15 dana s fizičkom osobom sklopiti Ugovor o međusobnim pravima i obvezama u svezi subvencioniranja troškova provedbe mjera povećanja energetske učinkovitosti obiteljskih kuća.
OPCIONALNA DOKUMENTACIJA
Samo u slučaju kada brojevi katastarske čestice (iz dokaza legalnosti izgrađene građevine- točka 5. članka 6.) i zemljišno knjižne čestice (iz vlasničkog lista – točka 4. članka 6.) nisu identični potrebno je dostaviti:
Uvjerenje područnog ureda za katastar kojim se potvrđuje istovjetnost traženih katastarskih čestica sa zemljišnom knjižnim česticama (gruntovnim česticama) (IZVORNIK ili PRESLIKA IZVORNIKA).
Dokumentacija se smatra cjelovitom ukoliko sadržava svu dokumentaciju iz st.1. ovog članka te opcionalnu dokumentaciju samo ukoliko se brojevi katastarske i zemljišno knjižne čestice razlikuju u dostavljenom dokazu o legalnosti građevine i vlasničkom listu za istu predmetnu građevinu. Ukoliko podnositelj prijave ne dostavi cjelovitu dokumentaciju prijava se isključuje iz daljnjeg postupka te podnositelj prijave nema pravo na žalbu.
Članak 7.
OBJAVA NATJEČAJA
Javni natječaj objavit će Provoditelj natječaja na službenoj internetskoj stranici Provoditelja natječaja, a obavijest o objavi javnog natječaja biti će objavljena i u jednoj od dnevnih tiskovina te na službenoj internetskoj stranici i oglasnoj ploči Provoditelja natječaja.
Članak 8.
NAČIN DOSTAVE, VRIJEME I MJESTO PRIJAVE
Prijava na natječaj se dostavlja isključivo kao preporučena pošiljka s povratnicom u pisanom obliku, zatvorenoj omotnici s imenom i prezimenom te adresom podnositelja prijave na adresu definiranu u članku 20. ovog Pravilnika, uz naznaku: Projekt EnU 2014 – Ne otvaraj.
Prijave će se zaprimati 60 dana od dana objave natječaja. Nepotpune prijave kao i prijave dostavljene nakon isteka roka neće se razmatrati. 
Članak 9.
PREGLED PRIJAVA
Načelnik imenuje Povjerenstvo za pregled i ocjenjivanje prijava pristiglih na javni natječaj Provoditelja natječaja (u tekstu: Povjerenstvo). Povjerenstvo provjerava cjelovitost pristigle dokumentacije te točnost vrijednosti upisanih u Prijavni obrazac. U svrhu provjere točnosti upisanih vrijednosti obavit će se terenski pregled prijavljenih kućanstava s cjelovitom dokumentacijom. Pregledom kućanstava utvrditi će se usklađenost upisanih vrijednosti u Prijavnom obrascu sa zatečenim stanjem u obliku Zapisnika o provedenom pregledu stambenih objekata koji sadržava stvarne zatečene vrijednosti kućanstva sa priloženom fotodokumentacijom kao dokaza postojećeg stanja. Pri pregledu pristiglih prijava obvezno se provjerava:
· pravovremenost pristigle prijave;
· zadovoljavanje uvjeta podnositelja prijave (sukladno članku 5. ovog Pravilnika);
· cjelovitost prijave prema potrebnoj dokumentaciji  (sukladno članku 6. ovog Pravilnika);
· točnost podataka upisanih u Prijavni obrazac (sukladno članku 9. ovog Pravilnika).
Ukoliko prijava ne zadovoljava navedene uvjete automatski se isključuje iz daljnjeg postupka ocjenjivanja.
Članak 10.
OCJENJIVANJE PRIJAVA
Prijave koje nisu isključene sukladno uvjetima iz članka 9. ovog Pravilnika ocijeniti će Povjerenstvo.
Ukupan broj bodova koje pojedina prijava može ostvariti iznosi 220. Bodovanje se vrši prema dva osnovna kriterija s obzirom na predmet prijave sukladno članku 3. ovog Pravilnika. Prijave će se bodovati prema sljedećim kriterijima:
1. Tehno-ekonomska opravdanost provedbe mjere EnU na prijavljenom kućanstvu (najveći ukupan broj bodova 55);

	47,5
	47
	34
	74
	20,5
	101
	7

	21
	47
	48
	33,5
	75
	20
	102
	6,5

	22
	46,5
	49
	33
	76
	19,5
	103
	6

	23
	46
	50
	32,5
	77
	19
	104
	5,5

	24
	45,5
	51
	32
	78
	18,5
	105
	5

	25
	45
	52
	31,5
	79
	18
	106
	4,5

	26
	44,5
	53
	31
	80
	17,5
	107
	4

	27
	44
	54
	30,5
	81
	17
	108
	3,5

	28
	43,5
	55
	30
	82
	16,5
	109
	3

	29
	43
	56
	29,5
	83
	16
	110
	2,5

	30
	42,5
	57
	29
	84
	15,5
	111
	2

	31
	42
	58
	28,5
	85
	15
	112
	1,5

	32
	41,5
	59
	28
	86
	14,5
	≥113
	1


2. Zatečeno stanje sustava za grijanje  prostora (najveći ukupan broj bodova 30);
· energent isključivo električna energija, elektrootporno grijanje (30 bodova)
· energent lož ulje (20 bodova)
· energent UNP, prirodni plin, sustav daljinskog grijanja (10 bodova)
· energent biomasa (drvna sječka, peleti, briketi, cjepanice ili ostali drvni ostatak), geotermalna dizalica topline ili drugi obnovljivi izvor energije (0 bodova)
Ukoliko se u prijavnom obrascu navedu dva ili više odgovora za kriterij Zatečeno stanje sustava za grijanje, pri dodjeljivanju bodova za predmetni kriterij bodovati će se primarni izvor za grijanje u 3/5 iznosa i bodovi sekundarnog izvora u 2/5 iznosa.
3. Zatečeno stanje sustava za prozračivanje  prostora (najveći ukupan broj bodova 30);

· energent isključivo električna energija, elektrootporno grijanje (30 bodova)

· energent lož ulje (20 bodova)

· energent UNP, prirodni plin, sustav daljinskog grijanja (10 bodova)

· energent biomasa (drvna sječka, peleti, briketi, cjepanice ili ostali drvni ostatak), geotermalna dizalica topline ili drugi obnovljivi izvor energije (0 bodova)

Ukoliko se u prijavnom obrascu navedu dva ili više odgovora za kriterij Zatečeno stanje sustava za grijanje, pri dodjeljivanju bodova za predmetni kriterij bodovati će se primarni izvor za grijanje u 3/5 iznosa i bodovi sekundarnog izvora u 2/5 iznosa.

4. Zatečeno stanje konstrukcijskih dijelova građevine – zadovoljavajuća toplinska zaštita, opće stanje fasade, stolarije i dr.  i tip konstrukcije vanjskog zida( ukupan broj bodova dobije se zbrajanje bodova prema debljini toplinske izolacije i tipu konstrukcije većeg dijela vanjskog  zida);
a) Prijava za sufinanciranje Toplinske zaštite vanjske ovojnice
a1. Vanjski zid

· Ukupna debljina sloja fasadne toplinske zaštite vanjskog zida (toplinska žbuka, stiropor ili kamena vuna) :
· 0 cm  (15 bodova)
· toplinska žbuka  1-3 cm (10 bodova)
· 4-5 cm (7 bodova)
· 6-9 cm (5 bodova)
· 10-14 cm (3 boda)
· 15 cm ili više (0 bodova)
· Tip konstrukcije vanjskog zida:
· Armirano betonski zid (15 bodova)

· Lakobetonski blokovi (12 bodova)

· Puna opeka (10 bodova)

· Blok (šuplja) opeka (7 bodova)

· Kamen, drvo (5 bodova)

· Porobeton ili termoblok, zid s termožbukom (3 boda)

a2. Krov ili strop:
· Ukupna debljina sloja fasadne toplinske zaštite krova ili stropa (stiropor ili kamena vuna) :

· 0 cm  (30 bodova) 

· 1-3 cm (25 bodova) 

· 4-5 cm (15 bodova) 

· 6-9 cm (10 bodova) 

· 10-14 cm (5 boda) 

· 15 cm ili više (0 bodova) 
a3) Pod

· Ukupna debljina sloja fasadne toplinske zaštite krova, poda ili stropa (stiropor ili kamena vuna) :

· 0 cm  (15 bodova) 

· 1-3 cm (10 bodova) 

· 4-5 cm (5 bodova) 

· 6-9 cm (2 bodova) 

· 10-14 cm (0 boda) 

Ukoliko se u prijavnom obrascu ne navede odgovor za kriterij Toplinske zaštite vanjske ovojnice i tip konstrukcije neće se dodijeliti bodovi za predmetni kriterij.
b) Prijava za sufinanciranje Energetski učinkovite vanjske stolarije (prozora i vrata)
· Tehničke karakteristike vanjske stolarije:
· jednostruko staklo (30 bodova) 
· dvostruko obično staklo (20 boda) 
· dvostruko izo staklo (15 bodova)
· dvostruko izo staklo s low-e premazom (10 bodova)
· trostruko izo staklo (5 bodova)
· trostruko izo staklo s low-e premazom (0 bodova)
Ukoliko se u prijavnom obrascu navedu dva ili više odgovora za kriterij Tehničke karakteristike vanjske stolarije, pri dodjeljivanju bodova za predmetni kriterij bodovat će se s obzirom na udio pojedine vrstu u ukupnom broju vanjske stolarije. 
Ukoliko se u prijavnom obrascu ne navede odgovor za kriterij Tehničke karakteristike vanjske stolarije neće se dodijeliti bodovi za predmetni kriterij.
Ukoliko dvije ili više prijava budu bodovane jednakim brojem bodova prednost pri odabiru imati će one prijave sa ranijim datumom, odnosno vremenom slanja prijave. 
Članak 11.
NESLUŽBENA BODOVNA LISTA
Po obradi svih pristiglih prijava Povjerenstvo izrađuje Zapisnik o otvaranju i ocjenjivanju prijava. U zapisniku o otvaranju i ocjenjivanju prijava obvezno se navodi analitički prikaz sa otvaranja pristigle dokumentacije, pregled cjelovitosti dostavljene dokumentacije, opis terenskog pregleda prijavljenih kućanstava te prikaz zatečenog stanja, analitički prikaz bodovanja sukladno članku 10. te kao zaključak Neslužbenu bodovnu listu podnositelja prijava (u tekstu: Neslužbena bodovna lista). 
Zapisnik o otvaranju i ocjenjivanju prijava sadrži najmanje sljedeće podatke:
· Informacije o javnom natječaju (predmet, mjesto i datum objave);
· Analitički prikaz otvaranja pristiglih prijava;
· Analitički prikaz pregleda cjelovitosti pristigle dokumentacije sukladno članku 6. ovog Pravilnika;
· Podaci o provedenom pregledu stambenih objekata podnositelja prijave;
· Podaci o isključenim prijavama sukladno članku 9. ovog Pravilnika;
· Podaci o valjanim prijavama;
· Analitički prikaz bodovanja sukladno članku 10. ovog Pravilnika;
· Prijedlog neslužbene bodovne liste sa brojem bodova i rangom svih valjanih prijava.
Povjerenstvo na osnovu Zapisnika o otvaranju i ocjenjivanju prijava donosi Neslužbenu bodovnu listu sa cjelovitim prijavama poredanim po broju ostvarenih bodova sukladno članku 10. ovog Pravilnika te s popisom necjelovitih prijava sukladno članku 6. ovog Pravilnika. Neslužbena lista se javno objavljuje na Internetskim stranicama Provoditelja natječaja te se šalje na adresu svim podnositeljima prijave. 
Članak 12.
ŽALBENI POSTUPAK PODNOSITELJA PRIJAVE
Podnositelji prijave imaju pravo žalbe na Neslužbenu bodovnu listu koju moraju dostaviti Provoditelja natječaja isključivo kao preporučena pošiljka sa povratnicom u pisanom obliku, zatvorenoj omotnici s imenom i prezimenom te adresom podnositelja prijave u roku od 5 dana od dana zaprimanja Neslužbene liste, na adresu definiranu u članku 20. ovog Pravilnika, s naznakom: Projekt EnU 2014 - Žalba na neslužbenu bodovnu listu 
Povjerenstvo u roku od 15 dana od dana isteka roka za žalbe izrađuje Zapisnik o konačnoj bodovnoj listi podnositelja prijave na temelju kojeg načelnik donosi Odluku o utvrđivanju bodovne liste i odabiru korisnika sufinanciranja.
Članak 13.
ODABIR KORISNIKA SUFINANCIRANJA
Financijskim sredstvima Provoditelja natječaja i Fonda za zaštitu okoliša i energetsku učinkovitost sufinancirati će se provedba mjera za povećanje energetske učinkovitosti u određenom broju obiteljskih kuća na području Provoditelja natječaja. Na temelju Odluke o utvrđivanju bodovne liste i odabiru korisnika, a nakon dostave projekta iz članka 6. ovog Pravilnika, sklapa se Ugovor o međusobnim pravima i obvezama u svezi subvencioniranja troškova provedbe mjera povećanja energetske učinkovitosti (u tekstu: Ugovor) između Provoditelja natječaja s jedne strane, te odabranog podnositelja prijave (u tekstu: korisnika sufinanciranja) s druge strane. U Ugovoru će se definirati međusobna prava i obveze provoditelja natječaja i korisnika sufinanciranja.
Ukupan broj korisnika sufinanciranja može se povećati, sukladno raspoloživim financijskim sredstvima. Sufinancirati će se oni podnositelji prijava koja ostvare veći broj bodova, a sve sukladno Odluci o odabiru.
Odluka o odabiru se donosi u roku od 30 dana od dana zatvaranja natječaja.
   Članak 14.
                                         ISPLATA IZNOSA SUFINANCIRANJA
Sufinanciranje se realizira putem Vrijednosnog kupona kao instrumenta plaćanja opreme i radova za mjere EnU. 
Rok za korištenje Vrijednosnog kupona biti će vidljivo naznačen na samom kuponu te u Ugovoru. 
Po završetku provedbe mjera EnU i energetskog certificiranja u kućanstvu korisnik sufinanciranja predaje Vrijednosni kupon Izvođaču radova i ovlaštenom energetskom certifikatoru te tim činom isplaćuje Izvođaču radova i ovlaštenom energetskom certifikatoru protuvrijednosti Vrijednosnog kupona koja sukladno članku 4. ovog Pravilnika iznosi od najviše 82,50 % ukupno prihvatljivih troškova, odnosno do najvećeg iznosa od 61.562,50 kn (uključujući zakonsku stopu PDV-a).

Preostali dio prihvatljivih sredstava kao i dio neprihvatljivih sredstava naznačenih na računu korisnik sufinanciranja plaća Izvođaču radova po isporučenoj usluzi dobave, dopreme i ugradnje mjera EnU.
Korisnik sufinanciranja, nakon realizacije usluge dobave, dopreme i ugradnje mjera EnU i izrade energetskog cer69tifikata, Provoditelju natječaja dostavlja Zahtjev za isplatu sredstava sufinanciranja koji mora sadržavati sljedeću dokumentaciju:
1. ispostavljeni račun za opremu i ugradnju mjere EnU (original ili ovjerena kopija) koji mora sadržavati:
· detaljnu i cjelovitu specifikaciju ugrađenog materijala, opreme i radova na način da su navedene:
· stavke prihvatljivih troškova sukladno članku 3. ovoga Pravilnika;
· sav ostali materijal, oprema i radovi koji nisu sastavni dio prihvatljivih troškova;
· jasno naznačenim iznosima sufinanciranja Provoditelja natječaja (u postotnom i apsolutnom iznosu) za dio prihvatljivih troškova.
2. izvornik Vrijednosnog kupona, cjelovito popunjen i obostrano ovjeren od strane Izvođača radova.
3. presliku ovjerene Pisane izjave izvođača radova o izvedenim radovima i uvjetima održavanja kućanstva koji, sukladno Pravilniku o tehničkom pregledu građevine (NN 108/04), mora sadržavati:
· naziv i adresa kućanstva;
· izvješće o izvođenju radova i ugrađivanju mjera toplinske zaštite ovojnice obiteljske kuće, energetski učinkovite vanjske stolarije, sustava grijanja ili sustava prozračivanja u odnosu na tehničke upute za njihovu ugradnju i uporabu s uvjetima održavanja građevine s obzirom na izvedeno stanje građevine te ugrađene građevne proizvode;
· specificiranu vrstu i debljinu kao i ukupnu površinu ugrađene toplinske izolacije ukoliko se provela mjera EnU ovojnice, odnosno vrstu ostakljenja i prozorskog okvira za vanjsku stolariju sa pripadajućim koeficijentima prolaska topline ukoliko se provela mjera EnU za vanjsku stolariju i tehničku specifikaciju sustava grijanja i prozračivanja;
· fotodokumentaciju u fazi izvođenja radova pri provedbu mjere EnU (minimalno 3 slike formata 15 x 10 cm na različitim lokacijama pročelja, u slučaju ugradnje sustava grijanja i prozračivanja slike ugrađene opreme);

· popis dokaza o sukladnosti ugrađene opreme, isprava o sukladnosti ili svojstvima.
4. presliku ovjerene garancije Izvođača radova da je sustav ugrađen prema uputi proizvođača na kućanstvu navedenom u prijavi (ovjerava ga Izvođač radova);
5. presliku važeće Suglasnost za obavljanje djelatnosti građenja angažiranog Izvođača radova sukladno članku 3. ovog Pravilnika;
6. presliku zapisnika (Izvještaj) o provedenom energetskom pregledu obiteljske kuće.

7. preslika energetskog certifikata obiteljske kuće izrađenog temeljen navedenog energetskog pregleda,

8.   ugrađena oprema mora imati odgovarajuće dokaze o sukladnosti s tehničkim        propisima

9. ugrađena oprema mora biti ugrađena od ovlaštenog izvođača radova

10. izjava izvođača radova o jamstvenom roku

- za izvedene radove ne smije biti manja od dvije godine

Sufinanciranje se dodjeljuje uz uvjet dostave cjelovitog Zahtjeva za isplatu sufinanciranja. Ukoliko se dostavi necjeloviti Zahtjev za isplatu sredstava sufinanciranja Korisnik sufinanciranja dužan ga je nadopuniti s traženom dokumentacijom u roku od 10 dana od dana zaprimanja službene obavijesti od strane Provoditelja natječaja. Ukoliko se utvrdi da dokumentacija dostavljena u Zahtjevu za povrat sufinanciranja nije u skladu člankom 3. ovog Pravilnika (Predmet i prihvatljivi troškovi sufinanciranja) Provoditelj natječaja zadržava pravo neisplaćivanja sufinanciranja Korisniku sufinanciranja.
Zahtjevi za isplatu sufinanciranja pristigli nakon roka isteka kupona neće su sufinancirati.
Zahtjev za isplatu sredstava sufinanciranja dostavlja se isključivo kao preporučena pošiljka sa povratnicom u pisanom obliku, zatvorenoj omotnici s nazivom, OIB-om i adresom Izvođača radova, na adresu definiranu u članku 20. ovog Pravilnika, uz naznaku: Projekt EnU 2014 - Zahtjev za isplatu sredstava sufinanciranja.
Članak 15.
KONTROLNI PREGLED
Provoditelj natječaja će s ovlaštenim nadzornim inženjerom u roku od 15 dana od dana zaprimanja cjelovitog Zahtjeva za isplatu sredstava sufinanciranja izvršiti pregled objekta i utvrditi usklađenost činjeničnog stanja s podacima iskazanim u Zahtjevu za isplatu i sukladno dostavljenom projektu rekonstrukcije postojeće zgrade. Ukoliko se terenskim očevidom ustanovi da:
a) su podaci navedeni unutar Zahtjeva za isplatu sredstava sufinanciranja neispravni;
b) mjera EnU nije ugrađena prema uputi proizvođača ili;
c) mjera EnU je ugrađena na drugoj građevini (koja nije navedena u prijavi) 

Provoditelj natječaja zadržava pravo neisplaćivanja sufinanciranja izvođaču radova.
Članak 16.
ISPLATA SUFINANCIRANJA
Nakon obavljenog pregleda iz članka 15. ovog Pravilnika pod uvjetom da su zadovoljeni svi uvjeti iz ovog Pravilnika, Općina će u roku od 15 dana izvršiti isplatu novčanih sredstva na IBAN račun Izvođača radova u dijelu koji se odnosi na sufinanciranje od strane Općine. Nakon zaprimanja sredstava za sufinanciranje Projekta od strane Fonda, Općina će u roku 15 dana izvršiti isplatu novčanih sredstva na IBAN račun Izvođača radova u dijelu koji se odnosi na sufinanciranje od strane Fonda.

Članak 17.
ODUSTAJANJE OD IZGRADNJE I SUBVENCIONIRANJA PROJEKTA
Korisnik sufinanciranja može odustati od provedbe mjere EnU u roku od 60 dana od dana potpisivanja Ugovora od strane načelnika. U tom slučaju prije zadanog roka za predaju Zahtjeva za isplatom sufinanciranja dužan je vrati nerealizirani vrijednosni kupon i u pisanoj formi, obavijest Provoditelja natječaja  o odustajanju od realizacije projekta.
Ukoliko korisnik sufinanciranja ne provede mjeru EnU te ne preda Zahtjev za isplatom sufinanciranja sa svom potrebnom dokumentacijom, unatoč potpisanom Ugovoru, a nije dostavio pisanu Izjavu o odustajanju kojom pravda nemogućnost ugradnje, gubi pravo na sudjelovanje u natječajima Provoditelja natječaja u iduće 3 (slovima: tri) godine, ne računajući godinu u kojoj se prijavio.
Izjavu o odustajanju od realizacije projekta, zajedno s nerealiziranim vrijednosnim kuponom, korisnik sufinanciranja dostavlja isključivo kao preporučenu pošiljku sa povratnicom u pisanom obliku, zatvorenoj omotnici s imenom i prezimenom te adresom korisnika sufinanciranja na adresu definiranu u članku 20. ovog Pravilnika, uz naznaku: Projekt EnU 2014 - Izjava o odustajanju .
Članak 18.
OBVEZE KORISNIKA SUFINANCIRANJA 
Korisnici sufinanciranja koji su putem ovog natječaja iskoristili sredstva sufinanciranja za nabavu i ugradnju mjera EnU dužni su od dana ugradnje predmetni sustav redovito održavati sukladno uputama proizvođača.
Članak 19.
PRILOZI
Prilog 1. Prijavni obrazac za podnošenje zahtjeva za sufinanciranjem nabave i ugradnje mjere EnU
Prilog 2. Ugovor o međusobnim pravima i obvezama u svezi subvencioniranja troškova provedbe mjera povećanja energetske učinkovitosti 
Prilog 3. Vrijednosni kupon
Prilog 4. Zahtjev za isplatom sufinanciranja
Članak 20
Svu traženu dokumentaciju potrebno je poslati na slijedeću adresu:  Općina Oriovac ,Trg hrvatskog preporoda 1, 35 250  Oriovac.
Članak 21
Ovaj Pravilnik stupa na snagu danom donošenja. 
Klasa:363-01/10-14/36
Urbroj:2178/10-04-14-2

Oriovac , 28.srpanj 2014.
   NAČELNIK
   
Antun Pavetić

